《送喻邦相移任云间》
明代·胡应麟

剖竹新分大郡符，朱轩华毂照行途。云驱五马朝辞越，雾拥双行夜入吴。

重遣遗民歌麦穗，尽搜奇士出菰芦。双旌遍阅闾阎后，酾酒能过二陆无。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。